Bestyrelsip ulloq 27. marts 2017 nal. 11-15 kalaallit nalunaaqutaat malillugu ataatsimiinneranit imaqarniliaagallartoq
isiginnaarutikkut 
Peqataasut: 
Nuuk: Aka Bendtsen, Nivi Møller-Sørensen, Bolethe Olsen, Flemming Nielsen, Mariia Simonsen, Malik Hegelund Olsen
Ilulissat: Karo Thomsen Fleischer 
Dartmouth: Ross A. Virginia
København: Minik Rosing
Århus: Anne Marie Pahuus
Torshavn: Malan Marnersdóttir
Immikkut ittumik peqataasut: Suzanne Møller, Mette Barslund, Tine Pars, Otto Mikaelsen, Jakku Bregnhøj
	Nr. 
	Oqaluuserisassat
	Naliliineq/aalajangiineq

	  1. 
	Oqaluuserisassat akuerineqarneri

Ilanngussaq: 
Oqaluuserisassatut siunnersuutit
	Nutserineq pillugu oqaluuserisassaq ilanngunneqarpoq immikkoortoq 7-ngorlugu. 
Taamaalilluni oqaluuserisassat akuerineqarput.

	  2. 
	Attuumassuteqarnermut apeqqut



Ilanngussaq: 
Tine Pars’ip immersugassiaataa.
	Aalajangiinerit:  
a. Attuumassuteqarnermut immersugassiaq bestyrelsimi ilaasortanit Mette Barslund-imut nassiunneqassaaq. 

b. Siunnersuisooqatigiinnut, ataatsimiititalianut aamma bestyrelsinut ilaasortassatut Ilisimatusarfiup innersuussai, imaluunniit Ilisimatusarfiup pinngitsoorani ilaasortaaffigisaasa ilaasortanut allattorsimaffiat Tine Pars’imit nassiunneqassaaq. 

	  3. 
	Kingullermik ataatsimiinnermit ulloq 25. november 2016 aamma 13. marts 2017 imaqarniliat akuerineqarneri 





Ilanngussat: 
Ataatsimiinnernit 25. november 2016 aamma 13. marts 2017 imaqarniliaagallartut. 
	Imaqarniliat akuerineqarput erseqqissarneqarlutik ilaneqarlutillu imatut: 

Ad 25. november 2016, imm. 7: 
Ilinniartitsisunngorniarneq pillugu pilersaarut nutartigaq bestyrelsemit perusunneqarpoq. 

Ad 13. marts 2017, imm. 5: 
Rektorissarsiornermi oqaaseqaat ilanngunneqassaaq imaattoq: 
”aqutsinermik piginnaaneqarluartoq politikkikkullu aqunneqartumik suliffeqarfimmik aqutsinermik misilittagaqarlunilu sapiissusilik, kiisalu ilisimatusarnermik- ilinniartitaanerullu politikkianik ilisimasalik.” 

	  4. 
	Siulittaasumit nalunaarutit

Ilanngussaq: 
Oqaluuserisassamut ilanngussaqanngilaq.
	Oqaaseqaatissartaqanngilaq.

	  5. 
	Rektorimit nalunaarutit




















Ilanngussaq: Rektorimit nalunaarutit.
	Aalajangiinerit: 
a. Oqaatsit pillugit paasisimasalinnik pilersitsinissamut tunngatillugu,  bestyrelsi Naalakkersuisumut Doris Jakobsenimut saaffiginnissaaq, oqaatsit unammilligassat eqqumaffigisassallu pillugit kiisalu Naalakkersuisup paasisimasalinnik pilersitaanut suliamik ilisimasalinnik peqataasoqarnissaanik neqeroornissaq siunertaralugu.

b. Bestyrelsi Instituttit pillugit paasisaqarnerorusuppoq, taamaattumik bestyrelsi siunnersuuteqarpoq, instituttit siunnersuisooqatigiivini ataatsimiinneq pillugu instituttimi pisortat ilisimatitsisassasut immikkoortumi  ”Rektorimit nalunaarutit”.
 
c. Suleqatigiinnissamut suliniut “Greenland Perspectice” pillugu iliuusissatut pilersaarusiami anguniakkat pillugit bestyrelsi ataavartumik ilisimatinneqarnissamik kissaateqarpoq. 

d. Isumaginninnermut siunnersortinngorniarneq pillugu misissuinerit piareereerlutik tusarniaassutigineqarpata, bestyrelsi misissuisimaneq pillugu isummersorusuppoq. 

e. Ilinniartitsinermik instituttip sammisassat pillugit ersarinnerusut saqqummiutissavai, kiisalu ilinniartitsisunngorniarnerup aaqqissuuteqqinnerata pilersaarusiornera nutaaq nassiutissavaa. 

	  6. 
	2016-imut naatsorsuutit akuerineqarneri





































Ilanngussaq: 
Ingerlatsinermut naatsorsuutit 2016.
2016-imut naatsorsuutinut oqaaseqaatit.
	Ukiumut 2016 ingerlatsinermut naatsorsuutini atuinikinneruneq annertussuseqarpoq 7,2 mio. kr. aningaasanut inatsimmi aningaasaliissutinut sanilliullugu.
Aningaasaliissutit 92%-ii atorneqarsimapput.
Sinneqartooruteqarneq annermik peqquteqarpoq Ilinniartitsinermut instituttip ilinniartitsisut sivikinnerusumik pikkorissarnissaannut aamma AD/Masterimut tunngasuni, minnerunngitsumillu immikkoortortaqarfinni assigiinngitsuni atorfiit inuttaqarsimannginnerinut atuinikinnerusimaneq peqquteqarpoq 
Ilisimatusarfiup 2016-imut 5 mio. kr. atuinikinnerunerit nuussimasai aamma taaakku tamakkerlugit atorneqarsimanngillat. Tamanna arlalinnik peqquteqarpoq:
•dels har ”Strategisk Forsknings- og Udviklingspulje” i 2016 været hentet fra driftsbudgettet,
•ilaatigut aqutsisut nikinnerini, atuinikinnerunerup malinnaavigineqarnissaanut nukissaqarfigineqarsimanngilaq 
•ilaatigut ingerlatsinerinnarmut atorneqannginnissaat eqqumaffigineqarsimavoq, kisiannili suliamut attuumassuteqartut assigiinngitsut ineriartortinnissaannut atorneqartussaasimagaluarlutik. 
 
Aqutsisut 2017-imi atuinikinnerit ukiumut tullermut nuunneqartut atornissai eqqumaffigineruniarpai, soorluttaaq bestyrelsip ataatsimiinnerani aningaasat taakku sumut atorneqarsimaneri pillugit eqqumaffigineqarnerunissaat siunnersuutigineqartoq. 
Aqutsisut aallarniisimapput, Ilisimatusarnermut- Ineriartortitsinissamullu suliniutinut aningaasaliissutit 2%-ii aningaasanit agguagassanit atuinikinnerunernit nuunneqarsimasunit tiguneqassasut, soorluttaaq aningaasaliisoqarnissaanut kissaateqartoqarnissaanut ujartuisoqarsimasoq. 

Aalajangiinerit: 
a. Ukiup affaanut naatsorsuutit atuinikinnerunissamik isikkoqarpata, atuinikinnerunerup sammisassanut nuunneqarsinnaaneri pillugit instituttit aqutsisui saaffigineqassapput. Tamanna pillugu bestyrelsimut saqqummiisoqassaaq. 

b. Ilinniarfissuup iluarsaanneqarnissaanut killiffik paaserusunneqarpoq, iluarsaassinissaq pillugu akinik-naatsorsuutinik Mette Barslund nassiussissasoq isumaqatigiissutigineqarpoq.

c. 2016-imut naatsorsuutit bestyrelsimit akuerineqarput.  

e. Bestyrelsip ingerlatsinermut naatsorsuutinut oqaaseqaatai Mette Barslund-imit allanneqassapput, tamatumalu kingorna bestyrelsip ilaasortaanut naatsorsuutinik atsiortussanut nassiullugit. 

	  7. 
	Nutserineq 


Ilanngussaq: 
Oqaluuserisassamut ilanngussaqanngilaq.
	Aalajangiineq: 
Bestyrelsip ataatsimiinnerata danskisut oqaatsiniit tuluttut oqaatsinut nutserneqarnissaat periarfissaqarnersoq bestyrelsimit kissaatigineqarpoq. Mette Barslund periarfissanik misissuissaaq. 

	  8.
	Tamalaat 
	Rektorissarsiornermut tunngasoq: 

Siunnersuisooqatigiinni ilaasortat:
Laila Pedersen, Institute of Culture, Language and History 
Tine Aagaard, Institute of Nursing 
Parma Sonberg, Institute of Teaching
Mitdlarak Lennert, Institute of Society, Economics and Journalism
Line Høeg, Allaffeqarfik 
Henriette Sakæussen, ilinniartoq

Siunnersuisooqatigiit suliassaat: 
Inuttassarsiuussinissamut siunnersuut pillugu eqimattaq ilisimatinneqassaaq
Qinnuteqarsimasut tamakkiisut pillugit eqimattaq paasitinneqassaaq
Qinnuteqartut piukkussat pillugit eqimattaq saqqummiivigineqassaaq kiisalu bestyrelsi imaluunniit atorfinitsitsinissamut ataatsimiititaliaq, qinnuteqartut akornanni kikkut oqaloqatigineqarnissamut aggersarneqassanersut siunnersorneqassaaq.

Siunnersuisooqatigiit arnaannarnik ilaasortaqarnera bestyrelsimit tusaatissatut tiguneqarpoq. 

Atorfinitsitsinissamut ataatsimiititaliami ilaasortat: 
Minik Rosing
Malik Hegelund Olsen 
Anne Marie Pahuus
Flemming Nielsen
Bolethe Olsen
Aka Bendtsen 

Atorfinitsitsinissamut ataatsimiititaliap suliassai: 
Inuttassarsiuussinissamut nivinngagassamik suliaqarneq
Qinnuteqartut akornannit oqaloqatigineqartussanik toqqaaneq
Qinnuteqartunik oqaloqateqarneq
Qinnuteqartut akornannit atorfinittussamik bestyrelsimut innersuussineq.

Aalajangiinerit: 
a. Atorfimmut inuttassarsiuussinermi nivinngagassamut  Suzanne Møllerimit ilanngunneqassaaq una: 
”Ilisimatusarfiup iliuusissatut pilersaarutaani qitiutinneqarpoq ilisimatusarnermik-qitiusumik pilersitsineq kiisalu avataaniit Issittumi ilisimatusarnissamut suleqateqarneq pillugu patajaatsumik atortuulersitsineq”

b. Atorfik inuttassarsiorneqartussaq atorfinitsitsinissamut ataatsimiititaliap allareerpagu, siunnersuisooqatigiinnut paasissutissatut Jakku Bregnhøj-imit nassiunneqassaaq.  

c. Bestyrelsip aalajangiusimavaa, atorfimmut atasumik inissalimmik atorfik inuttassarsiuunneqassasoq.  

d. Savalimmiunut paasisassarsiorluni angalanermi programmi Malan Marnersdóttir-ip aamma Jakku Bregnhøj-ip uliarissavaat. 

e. Namminersorlutik Oqartussat bestyrelsimut allattoqarfia ataatsimiititsissaaq. Suliamut attuumassuteqarpat bestyrelsimut ilaasortat piffissallit aamma periarfissallit peqataaqqullugit kaammattorneqarput. 



[bookmark: _GoBack]Ataatsimiinnissamut pilersaarut 2017: 
29.-30. maj Savalimmiut
28. september (Nuuk), ataatsimiinnerup aqaguani Ilisimatusarfiup ukiumoortumik nalliuttorsiorneranut peqataanissaq siunertaralugu.  
29. november nal. 11-15 (isiginnaarutikkut)
2

